
RAPORT DE SPECIALITATE 
privind mandatarea reprezentanților Municipiului Timișoara în Adunarea Generală a Asociaților la UZINA ENERGETICĂ TIMIȘOARA S.R.L pentru validarea Planului de administrare aferent perioadei 2023-2027, negocierea și aprobarea indicatorilor de performanță
Având în vedere:
· Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Asociaților la UZINA ENERGETICĂ TIMIȘOARA S.R.L pentru validarea Planului de administrare aferent perioadei 2023-2027, negocierea și aprobarea indicatorilor de performanță;
· Adresele Societății UZINA ENERGETICĂ TIMIȘOARA S.R.L nr. MTM2023- 016735/05.09.2023 și nr. MTM2023-020126/03.10.2023;
· Hotărârea Consiliului Local al Municipiului Timișoara nr. 720/27.12.2022 privind înființarea Societății UZINA ENERGETICĂ TIMIȘOARA S.R.L.; 
· Hotărârea Consiliului Local nr. 284/27.06.2023 privind mandatarea reprezentanților Municipiului Timișoara în Adunarea Generală a Asociaților la "Uzina Energetică Timișoara S.R.L." pentru numirea administratorului societății;

 Facem următoarele precizări:
În conformitate cu prevederile art. 3 din OUG nr. 109/2011privind guvernanța corporativă a întreprinderilor publice, cu modificările și completările ulterioare,  autoritatea publică tutelară exercită dreptul de proprietate asupra acţiunilor/părţilor sociale, după caz, deţinute în întreprinderea publică, prin: (...)
 în termen de 3 zile de la finalizarea procedurii;
d) negocierea indicatorilor-cheie de performanţă ai administratorilor, transmiterea acestora către AMEPIP pentru avizare din punct de vedere al încadrării în nivelul minim și aprobarea lor de către adunarea generală a acționarilor.
Consiliul de administraţie, respectiv administratorul unic elaborează o propunere pentru componenta de administrare a planului de administrare, în vederea realizării indicatorilor de performanţă financiari şi nefinanciari. Aceasta se completează cu componenta de management formând Planul de administrare care se supune analizei şi aprobării consiliului de administraţie/administratorului unic.
În termen de 5 zile de la aprobarea în integralitate a planului de administrare, prin grija preşedintelui consiliului de administraţie se convoacă adunarea generală a acţionarilor/asociaților, în vederea negocierii şi aprobării indicatorilor-cheie de performanţă, avizaţi în prealabil de către AMEPIP, rezultaţi din planul de administrare, pornind de la nivelul indicatorilor-cheie de performanţă asumaţi prin declaraţiile de intenţie întocmite de către administratorii numiţi. Indicatorii negociaţi şi aprobaţi de către adunarea generală a acţionarilor se comunică AMEPIP, în termen de 15 zile de la aprobare, în vederea avizării lor finale şi includerii în tabloul de bord.
În temeiul art. 30 alin. (4) din Oug 109/2011 Negocierea indicatorilor de performanţă financiari şi nefinanciari bazaţi pe planul de administrare se realizează în termen de 45 de zile de la data comunicării acestora de către consiliul de administraţie sau consiliul de supraveghere autorităţii publice tutelare.
În cazul unei extinderi a perioadei de negocieri de către autoritatea publică tutelară, care nu poate fi mai mare de 30 de zile, aceasta poate solicita AMEPIP participarea la negocieri pentru a media o soluţie în beneficiul întreprinderii publice.
Indicatorii de performanţă financiari şi nefinanciari negociaţi şi aprobaţi de adunarea generală a acţionarilor, avizaţi final de către AMEPIP, constituie elemente faţă de care se determină componenta variabilă a remuneraţiei administratorilor şi directorilor întreprinderii publice.
Luând în considerare art. 6 din Anexa 2 la Hotărârea de Guvern nr. 639/2023: Prezentele norme metodologice stabilesc indicatorii standardizaţi de performanţă pentru măsurarea performanţei întreprinderilor publice şi a administratorilor acestora.
În conformitate cu dispoziţiile art. 4^7 alin. (2) din Ordonanţa de urgenţă a Guvernului nr. 109/2011, categoriile de indicatori de performanţă financiari obligatorii şi aplicabili tuturor întreprinderilor publice sunt următoarele: 
a) politica de investiţii;
b) finanţarea;
c) operaţiuni;
d) rentabilitatea;
e) rata de distribuţie a profitului sub formă de dividende. 
Indicatorii de performanţă se stabilesc de către autoritatea publică tutelară, ţinând seama de specificul activităţii desfăşurate şi de legislaţia aplicabilă.
Autorităţile publice tutelare pot stabili prin act administrativ categorii de indicatori de performanţă suplimentari raportaţi la specificul şi complexitatea activităţii întreprinderii publice.
Articolele 9, 12 și 17 alin. (2) din Hotărârea de Guvern nr. 639/2023 prevăd faptul că Autorităţile publice tutelare, la propunerea structurilor de guvernanţă corporativă, stabilesc obiectivele şi indicatorii-cheie de performanţă din categoriile de indicatori prevăzute în anexele nr. 2a şi 2b, aplicabili categoriei întreprinderii publice.
Pentru o abordare echilibrată a evaluării performanţei şi a componentei variabile, ponderile ICP, care însumate reprezintă o cotă procentuală de 100%, se stabilesc conform modelului de mai jos:
– 25-50% ICP financiari;
– 10-25% ICP operaţionali;
– 5-25% ICP orientaţi către servicii publice;
– 10-25% ICP responsabilităţi specifice activităţii de guvernanţă corporativă.
Ponderile indicatorilor se stabilesc prin negociere între părţile implicate, în baza particularităţilor întreprinderii publice şi ale sectorului economic în care aceasta îşi desfăşoară activitatea.
ICP selectaţi în conformitate cu prezentele norme metodologice se supun avizării prealabile de către AMEPIP. 
ICP rezultaţi din planul de administrare sunt folosiţi ca bază de negociere cu candidaţii propuşi pentru funcţia de administratori şi înaintaţi aprobării autorităţii publice tutelare sau adunării generale a acţionarilor, după caz, şi avizării finale de către AMEPIP.
Astfel, având în vedere dispozițiile Ordonanței de Urgență a Guvernului nr. 109/2011, cu modificările și completările aduse de Legea nr. 187/28.06.2023, coroborate cu prevederile Hotărârii de Guvern nr. 639/2023 menționăm faptul că este necesară stabilirea indicatorilor de performanță financiari și nefinanciari specifici societății, procesul de avizare al acestora fiind posibil doar după operaționalizarea AMEPIP.
În conformitate cu prevederile art. 191 din Legea nr. 31/1990 privind societățile, republicată, cu modificările și completările ulterioare, hotărârile asociaților se iau în adunarea generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin. (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Asociaților la UZINA ENERGETICĂ TIMIȘOARA S.R.L pentru validarea Planului de administrare aferent perioadei 2023-2027, negocierea și aprobarea indicatorilor de performanță, îndeplinește condițiile pentru a fi supus dezbaterii și aprobării plenului consiliului local. 
   
 
    Director Economic,						Consilier BGCMSISP,
     Steliana Stanciu						                  Violeta Lazăr

